Tsi tai ai simai myu 9
可治病的9种蔬菜
时间:2015-01-30 20:29:01
1. Hpyelan=Shat kan mai tsi
Hpyelan go yu yang tsom ai hta n-ga, wuisinsu lo lo rong nna, shat kan hte shat kan matut apu hpye yat ana tsi shamai lu nga ai. Grau nna go shi a jahku shup lu yang, shat kan ana tsi shamai lu nga ai.
2. Hkrang pu tsit=Awo ana htang tsi
Hkrangpu tsit hta go wuisinsu C mana maka dabak ai rai nna, asin ko na ningtuk ni hpe htok shapro kau lu ai hta n-ga, hkum hkrang ana htang n-gun shaja ya, awo ana hte sai hten ana mung htang maja lu nga ai. Dai hta lai nna, hkranghpro ko mung shi hte bung ai akyu rong ai.
3. Mahkri sum=Sai lam shagreng tsi
Mahkri sum hta wuisinsu C lo lo rong ai, mahkri sum langai mi go lani mi ra gadon ai wuisinsu C a 40% lu sak jo sai. Wuisinsu C go sai lam shagreng jahkam shaja ya lu nga ai.
4. Hkrangkai chyamang =pu shakya tsi
Nsam tsom la ai hkangkai chyamang go, zhenwuisu lo lo rong ai majo, pu kan n-gun shaja ya, apu shamu shadut re hte rau, tan-guchun shagrit kau lu rai nga ai. Rai yang, pu kan hpye yat ana lu nna sai pru re shaloi go, n mai sha ai.
5. Sinzhai simai=Hpum shagrit tsi
Ntsin rong shadang 94%~96% du ai sinzhai simai go, sha yang mu, hkalung re nga yang, gatsing sha yang grai htuk ai, shi go pu kan jasa, shat rin shadut ai akyu rong ai, dai hta lai nna, sinzhai simai hta wosun su ngu ai arai no rong ai majo, gahtet shakop, hpye yat shamai, yup shadut ai akyu ni mung no rong ai.
6. Shaba si=Sak gaji tsi
Shaba si go ahkyak dik ai nsam mang simai re, shi ko wuisinsu E mana maka rong nna, ginsa htang ai akyu rong ai. Nong e shaba si sha yang, ginsa yak ai. N kam ginsa ai ni go, shaba si lo sha ra ai.
Dingsap si=Bonu shazen tsi
Ma gasha ni sin gata wa jang ganing di na? Tsi hpaji loi li chye ai ni yong chye ai hte maren, sin go ma gasha ni a matu tsun ga nga jang grai nan ahkyak nga ai. Dingsap si ko na sin rong shadang go gaga namlap simai ni hta grau tso nga ai, dai majo, nong e ma gasha ni hpe dingsap di jo sha yang bo nu zon wa lu nga ai.
7. Kongkang=Sai shanyem tsi
Tsi lajang hkrat wa ai hta chye lu ai, kongkang simai go sai tso ana tsi shamai na matu akyu rong ai. Nong e kongkang simai sha yang, grau nna kongkang lap sha yang, sai tso ana, sailam gaba ja ana htang maja, tsi tsi garum rai lu ai. Rai yang, shi a sai shanyem n-gun go gangau jahkut kau ai hpang n dan leng mat sai, dai majo gatsing sha shing nrai gayau sha yang go, shi a dat n-gun n jahten hkra sai.
9. Chyingdo=Sai tsi
Chyingdo go, dingda ga na nu num ni ma shangai kau ai hpang n sha n mai re simai re. Chyingdo chyamang hta sai galo ya lu ai htesu ngu ai arai, wuisinsu A hte gaga arai ni grai rong ai hte rau, sai gahkrang shangun sai shangap, ningtuk sat bum shabung jasip re akyu ni rong shajang nga ai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn